**Jelim cu toţii-n cor**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jelim cu toţii-n cor

O ţară-ntreagă-şi plânge ursita rea şi morţii,

Iar braţe mii se-nalţă spre ceruri cu durere,

Jelim cu toţii-n cor năpăstuiţi ai sorţii

Văzând cum viaţa noastră nu e decât părere.

Dar până când, o, Doamne, să suferim tăcuţi

Văzând înmărmuriţi că ce ni-i drag se duce?

Cum să privim spre moarte fără o vorbă, muţi,

Să ne lăsăm copiii să fie-ntinşi pe cruce?

Treziţi-vă români cât nu e prea târziu

Şi să luptăm acum pentru urmaşii noştri!

Nu mai lăsaţi vlăstare să zacă în sicriu

Pierduţi întru vecie printre lumini şi aştri.

Hai să ne cerem dreptul de-a vieţui în pace,

De-a nu mai fi vânduţi pentru un pumn de-arginţi,

Ne-au înşelat cu rândul fiindcă românul tace,

Dar să-i ferească sfinţi, când vom fi scoşi din minţi.

Voi mame faceţi zid spre pruncii ce-i aveţi

Şi vă luptaţi cu lupii ce seamănă teroare,

Nu aveţi pic de milă, ci sloboziţi săgeţi

Şi nu lăsaţi şacalii cumva să îi doboare.

O, Maică a tuturor, ne-ntinde mâna sfântă

Căci Tu ştii cel mai bine durerea pentru Fiu,

Nu ne lăsa Fecioară, s-avem inima frântă,

Iar sufletele noastre să fie lung pustiu.

poezie scrisă după evenimentul de la Colectiv